تورکیه‌ده بو ایلین 8 آییندا اؤتن ایلین عینی دؤورو ایله مقایسه‌ده یوزده 33 آرتا‌راق 750 مینه چیخان اتومبیل اورتیمی، سون 10 ایلین ان یوکسک سویه‌سینه چاتدی.
اتومبیل صنایعی درنگین‌دن وئریلن معلوماتا گؤره، 2017نین ژانویه-آگوست آیلاریندا اولکی ایلین عینی دؤورونه گؤره توپلام اوتوموتیو اورتیمی یوزده 19 آرتیشلا 1 میلیون 90 مینه یوکسلدی.
تراکتور اورتیمی ده علاوه اولوندوقدا 1 میلیون 123 مین 419 اولان اتومبیل صنایعی‌نین توپلام اورتیمی، ژانویه-آگوست دؤورلری عرضینده ان یوکسک سویه‌یه چاتدی.
بو دؤورده یوزده 33 آرتا‌راق 750 مین اولا‌راق گرچکلشن اتومبیل اورتیمی ده 2007-2017.جی ایللرین‌دکی ان یوکسک سویه‌سینه چاتدی.
ژانویه-آگوست 2017ده گئچن ایلین عینی دؤورونه گؤره عدد اساسیندا توپلام اتوموتیو صادراتی یوزده 26، اتومبیل صادراتی ایسه یوزده 42 آرتیش قید ائتدی. بو دؤورده توپلام صادرات 890 مین، اتومبیل صادراتی ایسه 625 مین عدد اولدو.
بو دؤورده جمعی اتومبیل صادراتی د‌لار اساسیندا یوزده 23 آرتیشلا 18 میلیارد 912 میلیون د‌لار، یورو اساسیندا ایسه یوزده 25 آرتیشلا 7 میلیارد 186 میلیون یورو اولدو.
